BTS ปี 58-59 มีปัจจัยบวกหนุนเพียบแนะนำซื้อราคาเป้าหมาย 10.4 บาท
BTS ก็ยังมีเรื่องราวที่น่าสนใจคือ ปี 58-59 อัตราผลตอบแทนปันผลสูงปีสุดท้ายเป็น 6.9% ปี 59-60 คาดว่าจะได้งานบริหารเดินรถไฟฟ้าหลายสายที่ล่าช้ามาจากปีนี้ และเริ่มบันทึกรายได้และกำไรเป็นจำนวนมากจากธุรกิจร่วมทุนทำคอนโดกับ SIRI ตั้งแต่ปี 60-61แนะนำซื้อ BTS ประเมินด้วยวิธี SOTP ได้ราคาพื้นฐาน 10.40 บาท อัตราผลตอบแทนเมื่อรวมเงินปันผลปีนี้เป็น 13.6%
2 ก.ย. 2558

บล.ดีบีเอสฯ ระบุในบทวิเคราะห์วันนี้ (2 ก.ย.) ว่า บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS แม้ได้ปรับลดคาดการณ์กำไรหลักปี 58-59 และ 59-60 ลงมากในอัตรา 22% และ 20% ตามลำดับ สะท้อนปัจจัยลบเรื่องการอ่อนลงของคอนโดที่เหลือการโอนน้อย โฆษณาฟื้นตัวช้ากว่าคาด ขาดทุนในบริษัทร่วมทุนกับ SIRI และ U ช่วงเริ่มต้น และดอกเบี้ยรับลด
แต่ BTS ก็ยังมีเรื่องราวที่น่าสนใจคือ ปี 58-59 อัตราผลตอบแทนปันผลสูงปีสุดท้ายเป็น 6.9% ปี 59-60 คาดว่าจะได้งานบริหารเดินรถไฟฟ้าหลายสายที่ล่าช้ามาจากปีนี้ และเริ่มบันทึกรายได้และกำไรเป็นจำนวนมากจากธุรกิจร่วมทุนทำคอนโดกับ SIRI ตั้งแต่ปี 60-61
นั่นคือคาดว่ากำไรหลักปีนี้จะลดลง 12% เทียบช่วงเดียวกันของปีก่อนแต่กำไรสุทธิปีนี้ยังโตก้าวกระโดด 73% เทียบช่วงเดียวกันของปีก่อนจากการบันทึกกำไรพิเศษการสว็อปหุ้นของบริษัทในกลุ่มกับ U กำไรหลักปี 59-60 กลับมาฟื้นตัว 8% เทียบช่วงเดียวกันของปีก่อนและจะไปเติบโต CAGR 3 ปีถัดจากนั้นถึง 82% ต่อปี จึงคงคำแนะนำ ซื้อ BTS ประเมินด้วยวิธี SOTP ได้ราคาพื้นฐาน 10.40 บาท อัตราผลตอบแทนเมื่อรวมเงินปันผลปีนี้เป็น 13.6%